EkBass/fiwiki-20250220-pages-articles huggingface dataset:
Carmit Bachar

Carmit Bachar (s. 4. syyskuuta 1974 Los Angeles, Kalifornia) on yhdysvaltalainen laulaja-tanssija ja The Pussycat Dollsin entinen jäsen. Bachar liittyi The Pussycat Dollsiin vuonna 1995 jolloin se oli vielä burleskiryhmä. Hän on yhtyeen entisistä jäsenistä vanhin ja se jäsen joka oli yhtyeessä pisimmän ajan. Kuten muutkin yhtyeen jäsenet, hän oli Interscope Recordsin palkattu työntekijä. Bachar on myös esiintynyt elokuvissa 13 ja risat (13 Going on 30), Polly tuli kuvioihin (Along Came Polly) ja Skorpionikuningas (The Scorpion King) sekä The Pussycat Dollsin kanssa elokuvassa Charlien enkelit – kurvit suoriksi (Charlie's Angels: Full Throttle). Bachar ilmoitti 8. maaliskuuta 2008 eroavansa Pussycat Dollsista ryhmän virallisella nettisivulla. Hän on nykyään naimisissa ja hänellä on yksi lapsi. ==Diskografia== * Carmasutra (2008) ==Aiheesta muualla== * *Pussycat Dolls *Carmit Bachar Fansite Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Yhdysvaltalaiset tanssijat Luokka:Yhdysvaltalaiset mallit Luokka:Vuonna 1974 syntyneet Luokka:Elävät henkilöt
Artesaani

Artesaani (käsi- ja taideteollisuusalan perustutkinto) on ammatillisessa oppilaitoksessa suoritettava käsi- ja taideteollisuusalan toisen asteen tutkinto. Artesaaniksi valmistuneet työskentelevät erilaisissa käsityön, tuotannon ja palvelun ammateissa tai itsenäisinä ammatinharjoittajina. Artesaaniksi opiskelevat suuntautuvat opinnoissaan tiettyyn käsi- tai taideteollisuuden alaan, esimerkiksi tekstiilien tai vaatetuksen suunnitteluun, korujen valmistukseen tai huonekalujen valmistukseen. Artesaani-nimikkeen alla toimiikin poikkeuksellisen laaja määrä eri tehtäviin suuntautuneita ammattilaisia. Artesaanin tutkinto on 120 opintoviikon laajuinen ja siihen sisältyy vähintään 20 opintoviikon työssäoppimisjakso ja vähintään 2 opintoviikon opinnäytetyö. Käsi- ja taideteollisuusalan perustutkinnon suorittaminen antaa yleisen jatko-opintokelpoisuuden. Ammattikorkeakoulun artenomin ja vestonomin tutkinnot ovat luontevia tapoja syventää asiantuntemustaan. Myös Taideteollisen korkeakoulun eri osastot tarjoavat sopivaa jatkokoulutusta. == Katso myös == *Kuva-artesaani *Suutari * Puuveneveistäjä == Aiheesta muualla == *Käsi- ja taideteollisuusalan perustutkinto, artesaani (Opintoluotsi) Luokka:Toisen asteen tutkinnot Luokka:Kulttuurialan tutkinnot
Boeing–Sikorsky RAH-66 Comanche

Boeing/Sikorsky RAH-66 Comanche on Boeingin ja Sikorskyn Yhdysvaltain maavoimille kehittämä sotilashelikopterin prototyyppi. Siitä piti tulla ensimmäinen Yhdysvaltojen jokasään aseistettu tiedusteluhelikopteri ja ensimmäinen häiveteknologiaa käyttävä helikopteri, mutta sen kehitysprojekti lopetettiin helmikuussa 2004. == Projekti == Yhdysvaltain maavoimat aloitti 1982 Light Helicopter Experimental (LHX) -ohjelman Vietnamin sodan aikaisten AH-1 Cobra ja OH-58 Kiowa -tiedusteluhelikopterien korvaamiseksi. Ohjelma lopetettiin 23. helmikuuta 2004, jolloin se oli maksanut 6,9 miljardia dollaria ja prototyyppejä oli valmistunut kaksi. Suunniteltujen 121 kopterin valmistaminen vuoteen 2011 mennessä olisi tullut laskemien mukaan maksamaan vielä 14,6 miljardia ja niiden päivittäminen ajan tasalle kaksi miljardia lisää.http://www.globalsecurity.org/military/systems/aircraft/rotary-ah.htm == Tekniset tiedot == Comanche on 13,1 m pitkä ja 3 500 kg. Osittain komposiittimateriaaleista rakennetun Comanchen häiveominaisuuksiin kuuluvat sisäänvedettävät asejärjestelmät ja tutkan säteitä absorboivat materiaalit. Sen melutaso oli niin ikään huomattavan pieni verrattuna muihin saman luokan helikoptereihin. Comancheissa oli hyvin kehittyneitä tunnistus- ja navigointijärjestelmiä, niinpä se pystyi toimimaan yöllä ja huonossa säässä toisin kuin esimerkiksi Kiowa Warrior. Comanchen siirtolentomatka oli 2 330 km. *Miehistö: 2 *Pituus: 13,22 m *Roottorin halkaisija 11,9 m *Leveys 3,39 m == Suorituskyky == *huippunopeus 328 km/h *lentonopeus 310 km/h == Aseistus == *Ilmasta-ilmaan ohjuksia esimerkiksi Stinger *Ilmasta-maahan ohjuksia esimerkiksi Hellfire *1 x 20mm tykki *Hydra-70 raketit == Lähteet == == Aiheesta muualla == * Global Security * army-technology.com * Airlinersin kuvat RAH-66:desta * Comanche4 kotisivu Luokka:Sotilashelikopterit RAH-66 Comanche RAH-66 Comanche Luokka:Yhdysvaltain asevoimien kalusto
Ashley Roberts

Ashley Allyn Roberts (s. 14. syyskuuta 1981 Phoenix, Arizona) on yhdysvaltalainen laulaja-tanssija ja malli, joka kuului The Pussycat Dolls -yhtyeeseen vuosina 2003–2010. Robertsia kutsuttiin ulkonäkönsä takia aluksi nimellä "Barbie Doll". Myöhemmin häntä kutsuttiin yhtyeessä nimellä "Angel Doll". Roberts aloitti tanssimisen kolmen vuoden iässä ja laulamisen kahdeksanvuotiaana. Hänen isänsä soitti rumpuja The Mamas & the Papas -yhtyeessä. High schoolin aikana kesälomilla Roberts matkusti Yhdysvaltojen länsirannikolle opiskelemaan modernia tanssia ja high schoolin jälkeen hän muutti pysyvästi Los Angelesiin. Roberts esiintyi televisiomainoksissa ja musiikkivideoilla. Pussycat Dolls-yhtyeeseen Roberts liittyi yhdessä Kimberly Wyattin, Jessica Suttan ja Melody Thorntonin kanssa vuonna 2003. Burleski- yhtyeen keulakuva oli laulaja-tanssija Nicole Scherzinger. Hän sai tällöin myös Interscope Recordsin levytyssopimuksen. Roberts oli tyttöyhtyeen laulaja ja taustatanssija vuoteen 2010 asti. The Pussycat Dolls tunnetaan maailmanlaajuisesti hittialbumeistaan PCD (2005) ja Doll Domination (2008). Roberts erosi yhtyeestä pian Kimberly Wyattin jälkeen riitaannuttuaan Scherzingerin kanssa. Muut naiset jättivät bändin myös osittain samoista syistä. Yhtyeestä lähdön jälkeen Roberts on saanut nimeä useissa eri projekteissa. Hän julkaisi omaa musiikkiaan vuodesta 2010 lähtien, ja singlejä olivat muun muassa "A Summer Place", "Dirrty Up" ja "Yesterday". Vuonna 2014 hän julkaisi debyyttisooloalbuminsa Butterfly Effect. Musiikin lisäksi Roberts on tullut tunnetuksi tv-esiintymisistään Isossa-Britanniassa. Hän oli mukana tosi-tv-sarjassa I'm A Celebrity... Get Me Out of Here! sekä tanssikilpailuohjelmassa Dancing on Ice. Roberts on esiintynyt myös tv- sarjoissa Ant & Dec's Saturday Night Takeaway (suom. Huuma) ja 90210. Vuonna 2008 hän teki roolin tanssielokuvassa Make It Happen. Ashley Roberts on toiminut Garnierin mainoskasvona Ambre Solaire-itserusketustuotteelle. Hän on myös lanseerannut oman alusvaatemallistonsa Sydneyssä sekä parfyymin Ashley by Ashley Roberts. == Aiheesta muualla == Luokka:Yhdysvaltalaiset laulajat Luokka:Yhdysvaltalaiset tanssijat Luokka:Vuonna 1981 syntyneet Luokka:Elävät henkilöt
Lohikäärmeveneiden juhla

thumb|225px|Zongzi Lohikäärmeveneiden juhla tai festivaali myös duan wu tai tuen ng () on kiinalainen kansallinen juhlapäivä. Sitä vietetään kiinalaisen kuukalenterin mukaan viidennen kuun viidentenä päivänä.Jeninne Lee-St.John: The Legends Behind the Dragon Boat Festival Smithsonian 14.5.2009. Viitattu 18.7.2022. Juhlan näkyvimpiä piirteitä lohikäärmevenekilpailujen ohella on bambunlehtiin käärittyjen, pyramidin muotoisten riisikakkujen (kiinaksi zòngzi / jung) tarjoaminen. Juhla juontaa juurensa Qu Yuanin (noin 340–278 eaa.) muiston kunnioittamisesta. Qu oli Chun tuomioistuimen neuvonantaja, joka ehdotti allianssia uhkaavan Qin-valtion takia, mutta joutui ehdotuksensa takia maanpakoon ja myöhemmin hukuttautui jokeen, kun oli kuullut keisarin vangitsemisesta ja valtionsa valtauksesta. Koska Qu Yuanin uskottiin muuttuneen vedenhengeksi kuoltuaan, riisikakkuja heiteltiin veteen hänen ruuakseen ja vuosisatoja myöhemmin ne alettiin kääriä lehtiin, etteivät lohikäärmeet söisi niitä. Lohikäärmevenekilpailuja on kerrottu järjestetyn Qu Yuanin juhlimiseksi 400- tai 500-luvun eaa. alussa, mutta tutkijat sanovat, että samanlaisia veneitä on käytetty jo satoja vuosia aiemmin. Lohikäärmeveneitä on saatettu käyttää myös sotilaallisissa harjoituksissa Hubein alueella. Juhla venekilpailuineen on erityisen suosittu Kiinan eteläisissä maakunnissa. Lohikäärmeveneillä kilpaileminen on levinnyt muuallekin maailmaan. Suomeen sen toi Helsingin Kanoottiklubi 1990-luvun alussa. == Lähteet == Luokka:Kiinalaiset juhlapäivät Luokka:Unescon aineettoman kulttuurin perintökohteet
Ian Cox

Ian Cox (s. 25. maaliskuuta 1971 Croydon) on uransa päättänyt jalkapalloilija, joka kansainvälisellä tasolla edusti Trinidad ja Tobagon maajoukkuetta. Pelaajana Coxin viimeinen seura oli Whitstable Town FC, jossa hän pelasi vuodet 2013-2015. Pelaajauransa jälkeen hän toimi seuran valmentajana. Pelipaikaltaan hän oli keskuspuolustaja mutta on pelannut myös keskikentällä. Ian Cox siirtyi liigan ulkopuolisesta Carshalton Athleticista Crystal Palaceen 35 000 punnan siirtosummalla vuonna 1994. Crystal Palacessa peliaika jäi vähiin, Coxille kertyi vain 15 pelattua ottelua ja niinpä hän siirtyi vuonna 1996 ilmaisella siirrolla AFC Bournemouthiin. Bournemouthissa hän onnistui erinomaisesti pelatessaan Rio Ferdinandin rinnalla: vuosina 1996–2000 Cox pelasi kaikkiaan 173 ottelua, joissa teki 16 maalia. 2000–2001 kaudella hän siirtyi ilmaisella siirrolla Burnleyhin, jossa pelasi kolmella kaudella kaikkiaan 115 ottelua. Jälleen ilmaiseksi hän muutti Gillinghamiin vuonna 2003–2004 kaudeksi. Cox pelasi ensimmäisen maaottelunsa 18. tammikuuta 2000 Marokkoa vastaan. Hän oli mukana vuoden 2006 MM-kisamiehistössä mutta ei päässyt pelaavaan kokoonpanoon. Cox pelasi 16 maaottelua. http://www.soccerbase.com/players_details.sd?playerid=1716 == Lähteet == Luokka:Trinidadtobagolaiset jalkapalloilijat Luokka:Vuonna 1971 syntyneet Luokka:Elävät henkilöt
Törmäilyautot

thumb|right|Törmäilyautoja Linnanmäellä Törmäilyautot on yleinen nimitys huvipuistolaitteelle, joka sisältää useita pieniä sähköautoja, jotka ottavat käyttövoimansa kattoon kiinnitetystä sähköä johtavasta ristikosta, joka kytketään pois päältä ajon jälkeen. Metallinen lattia on usein soikion muotoinen, ja sille on ruiskutettu grafiittia pienentämään kitkaa. Kuminen puskuri on jokaisen ajoneuvon ympärillä, ja ajajat tuuppivat toisiaan ajaessaan. Hallintalaitteet ovat tavallisesti kaasupoljin ja ratti eli ohjauspyörä. Autolla voi peruuttaa kääntämällä rattia tarpeeksi jompaankumpaan suuntaan. Laitteen idea on törmäillä ja töniä toisia autoja, vaikkakin turvallisuustietoiset omistajat laittavat usein esille kylttejä joissa lukee ”Ajosuunta” ja ”Ei törmäilyä”. Törmäilyautojen kulta-aikana (1920-luvun lopulta 1950-luvulle) kaksi isoa törmäilyautomerkkiä olivat Dodgem ja The Lusse Brothers' Auto-Skooter. Luokka:Huvipuistolaitteet
Kalhamajärvi

Kalhamajärvi on Kiiminkijoen vesistöalueen suurin järvi. Se sijaitsee Puolangan kunnan alueella Kainuussa,Kalhamajärvi, Järviwiki noin 20 kilometriä pohjoiseen kunnan keskustaajamasta. Järven pituus on noin 4,2 kilometriä ja suurin leveys noin 3,7 kilometriä. Syvin kohta on noin 9,1 metrin syvyinen ja sijaitsee järven keskiosassa. Järvi laskee Kalhamajokea pitkin Jorvasjärveen ja siitä edelleen Tilanjokea pitkin Kiiminkijokeen. Järvessä on yksi varsinainen saari, Kalhamansaari. Lisäksi Sysilahdessa on Tiironkallio-niminen luoto. Järven pinnan korkeus on 135,7 metriä merenpinnan yläpuolella. Järven rannoilla on ollut asutusta jo kivikaudella, ja sen rannoilla sijaitsevat sekä Määtänniemen ja Toppisen kivikautiset asuinpaikat että Rajalan, Peräkankaan ja Luppoperän pyyntikuopat. Pohjoisrannalla Auhon Kalhamaperällä on alkuperäiseen asuunsa kunnostettu Tiaisen kruununtorppa. == Lähteet == ==Aiheesta muualla== * Ymparisto.fi – Vaarojen kätköistä: Puolangan kulttuuriympäristöohjelma (PDF) Luokka:Kiiminkijoen vesistö Luokka:Puolangan järvet
Kuuma

Kuuma voi tarkoittaa muun muassa seuraavaa: * lämpötilaltaan korkea * Kuuma, osa Jänhijokea, joka on Jokioisten kunnan kylä.
Let Love In

Let Love In on Nick Cave and the Bad Seedsin vuonna 1994 julkaistu albumi. ==Kappaleet== # "Do You Love Me?" – 5:56 # "Nobody's Baby Now" – 3:52 # "Loverman" – 6:21 # "Jangling Jack" – 2:47 # "Red Right Hand" – 6:10 # "I Let Love In" – 4:14 # "Thirsty Dog" – 3:48 # "Ain't Gonna Rain Anymore" – 3:46 # "Lay Me Low" – 5:08 # "Do You Love Me? Pt 2" – 6:12 ==Muusikot== * Nick Cave * Mick Harvey * Blixa Bargeld * Conway Savage * Martyn P. Casey * Thomas Wydler ===Vierailevat muusikot=== * Tex Perkins - taustalaulu (1) * Rowland S. Howard - taustalaulu (1) * Mick Geyer - taustalaulu (4) * Nick Seferi - taustalaulu (4) * Spencer P. Jones - taustalaulu (8) * Robin Casinader - viulu (8,10) * Warren Ellis - viulu (8,10) * David McComb - taustalaulu (9) * Donna McEvitt - taustalaulu (10) * Katharine Blake - taustalaulu (10) Luokka:Vuoden 1994 albumit Luokka:Nick Cave and the Bad Seedsin albumit Luokka:Mute Recordsin albumit
Himmennin

thumb|Himmentimen liukusäädin ja valokatkaisija. Himmennin on valon kirkkauden säätämiseen käytettävä laite. Valaisimen tuottaman valon kirkkautta voidaan vähentää tai lisätä säätämällä valaisimelle syötettävän jännitteen tehollisarvoa ja sitä kautta tehoa. Himmentimiä on monenlaisia. Pieniä himmentimiä voi olla esimerkiksi kotitalouksien valokatkaisimissa, suurimpia ovat esimerkiksi teattereissa tai suurten rakennusten arkkitehtuurisessa valaisussa käytettävät, kolmivaihevirtaa käyttävät himmentimet. Energiansäästölamppuja ei yleensä voi himmentää, jollei niissä ole mainintaa himmennettävyydestä. == Ohjaus == Pieniä, kotikäytössä olevia himmentimiä ohjataan useimmiten suoraan himmentimestä, joskin niihin on olemassa myös erilaisia kaukosäädinjärjestelmiä. Ammattikäytössä olevia himmentimiä ei yleensä ohjata suoraan himmentimestä, vaan erilaisten ohjaimien avulla. Analogisten himmentimien ohjaamiseen tarvitaan yleensä erillinen johdin kutakin himmennettävää kanavaa varten. Kussakin näistä johtimista on ohjausjännite, joka vaihtelee välillä 0–10 volttia. Kanavien määrän lisääntyessä tarvitaan yhä enemmän johtimia ohjaimen ja himmentimien väliin. Siksi on kehitetty analogisia protokollia, joiden avulla useita kanavia voidaan ohjata yhteisen johtimen avulla multipleksaamalla aikajakoisesti useita ohjaussignaaleja samaan johtimeen. Nykyään ammattikäytössä kuitenkin käytetään lähes yksinomaan digitaalisia protokollia, näistä yleisimpänä DMX512-protokolla. Sen avulla yhdellä kolmen johtimen kaapelilla voidaan ohjata 512 himmenninkanavaa. == Tekniikka == Himmentimiä on toteutettu monella eri tekniikalla. Vanhimmat lähinnä teatterivalojen ohjauksessa käytetyt himmenninratkaisut perustuivat valon kanssa sarjaan kytkettävään säädettävään tehovastukseen tai lampulle menevää jännitettä säätävään säätömuuntajaan. Modernit elektroniset himmentimet perustuvat joko vaihekulmasäätöön tai pulssinleveysmodulaatioon. Perinteisessä verkkojännitteellä toimivassa valohimmentimessä sähköä polttimolle päästävä TRIAC ohjataan päälle johtavaksi sopivassa kohtaa verkkojännitteen puolijaksoa, ja tämän ohjaushetken jälkeen se päästää sähköä polttimoon seuraavaan verkkojännitteen nollakohtaan saakka. Mitä aikaisemmassa vaiheessa verkkojännitteen puolijaksoa TRIAC liipaistaan päälle, sitä enemmän sähköä pääsee polttimoon ja sitä kirkkaampi valo polttimossa on. Uudemmissa vaihtojännitteellä toimivissa himmentimissä voidaan käyttää TRIACin tilalla muita puolijohdekomponentteja, esimerkiksi IGBT- tai FET-transistoreja. Näillä komponenteilla voidaan tehdä verkkojännitteen ohjaus kuten perinteisessä TRIAC-himmentimessä tai vastavaihehimmennyksenä (reverse phase dimming). Vastavaiheisessa himmennyksessä sähkö kytketään ulostuloon päälle verkkojännitteen nollakohdassa ja katkaistaan sopivassa kohdassa kesken verkkojännitteen puolijakson. Tasajännitteellä toimivan valaistuksen himmentämiseen käytetään tyypillisesti pulssinleveysmodulaatiota, jossa jännitteen päällä- ja poissaolon suhde määrää polttimon kirkkauden. == Aiheesta muualla == *Kaikki LED -valojen himmentämisestä Luokka:Valaistus
Bangladeshin itsenäisyyssota

Bangladeshin itsenäisyyssota sai alkunsa Pakistanin parlamenttivaaleista joulukuussa 1970. Vaalien voittajat olivat Zulfikar Ali Bhutton kansanpuolue Länsi-Pakistanissa ja šeikki Mujibur Rahmanin awawiliitto Itä-Pakistanissa eli nykyisessä Bangladeshissa. Mujibur Rahman vaati itsehallinnon myöntämistä Itä- Pakistanille, jonka tulisi saada määrätä omista valuutta- ja verotuloistaan. Pakistanin kahden osan hyvinvointikuilu oli kasvanut hirmumyrskyn iskettyä Itä-Pakistaniin marraskuussa 1970. Se aiheutti tulvia Gangesin ja Brahmaputran tiheäänasutuilla suistoalueilla ja noin 200 000 ihmistä kuoli. Avun saanti Länsi-Pakistanista oli hidasta. ==Sodan syttyminen== Pakistanin Bengalin kodinturvajoukot nousivat kapinaan maaliskuussa 1971. Ne hyökkäsivät muiden kansallisten ryhmien kuten biharien kimppuun. Biharit toimivat länsipakistanilaisten tukijoina. Tapahtui verinen joukkomurha, ja bengalilaiset ryhtyivät sissisotaan länsipakistanilaisia joukkoja vastaan. Länsipakistanilaisten arveltiin murhanneen kolme miljoonaa ihmistä Bengalissa vuonna 1971. Intia joutui vastaanottamaan noin kymmenen miljoonaa bengalilaista pakolaista. ==Intian väliintulo== Intian pääministeri Indira Gandhi teki syksyllä 1971 matkan Lontooseen, Pariisiin ja Washingtoniin kertoakseen Itä-Pakistanin tapahtumista. Hän ei saanut länsivalloilta apua Pakistanin painostamiseen. YK oli voimaton puuttumaan Itä-Pakistanin tapahtumiin. Sen sijaan Gandhin johtama Intia puuttui tapahtumiin 3. joulukuuta 1971, ja Intian armeija hyökkäsi Itä-Pakistaniin. Se kukisti kahdessa viikossa länsipakistanilaiset joukot ja joutui sen jälkeen suojelemaan niitä raivoavilta bengalilaisilta. Itä-Pakistan ja Intia solmivat avunantosopimuksen. Zulfikar Ali Bhutto vapautti šeikki Mujibur Rahmanin, joka sai hallittavakseen uuden Bangladeshin valtion. Mukti Bahini -sissiliike jatkoi taisteluja Bangladeshin uudessa valtiossa. ==Jälkiselvittelyjä== Bangladeshin oikeusistuimissa käsiteltiin 2010-luvulla itsenäisyyssodan aikaisia sotarikoksia. Kahta tunnettua poliitikkoa syytettiin kansanmurhasta ja heidät hirtettiin marraskuussa 2015. Tuomitut olivat 2010-luvun islamistisen oppositiopuolueen johtaja Ali Ahsan Mohammad Mujahid ja nationalistipuolueen entinen kansanedustaja Salauddin Chowdhury. Mujahid tuomittiin muun muassa älymystön murhista ja Chowdhury kansanmurhasta.Bangladesh hirtti oppositiojohtajia sotarikoksista. Iltalehti 21.11.2015. Viitattu 22.11.2015. == Lähteet == == Aiheesta muualla == Luokka:1900-luvun sodat Itsenäisyyssota Luokka:Pakistanin historia Luokka:1971 Luokka:Seulonnan keskeiset artikkelit Luokka:Itsenäisyyssodat
Vanessa Kurri

Vanessa Kurri (o.s. Forsman, s. 27. tammikuuta 1977 Porvoo) on suomalainen malli ja juontaja. Hänet valittiin Miss Suomeksi vuonna 1999. Miss Baltic Sea -kilpailussa hän oli ensimmäinen perintöprinsessa ja Miss Skandinavia -kilpailussa toinen perintöprinsessa. Koulutukseltaan Kurri on tradenomi. Keväällä 2007 Kurri osallistui MTV3:n Tanssii tähtien kanssa -ohjelmaan parinaan tanssinopettaja Marko Keränen. Pari putosi kilpailusta kolmantena. Keväällä 2008 Kurri juonsi kyseisen ohjelman kolmannen tuotantokauden yhdessä Marco Bjurströmin kanssa. Hän kertoi olevansa kiinnostunut juontamaan myös ohjelman seuraavan kauden, mutta sittemmin sanoi keskittyvänsä perheeseensä. Hänen sijastaan juontajana nähtiin Vappu Pimiä. Kurri on juontanut myös Vanessa ja pikkuväki -ohjelmaa Liv-kanavalla. Keväällä ja kesällä 2015 Kurri esiintyy Uuden Iloisen Teatterin revyyssä Kivaa ja korkealta! Peacock- teatterissa Linnanmäellä.Kivaa ja korkealta! UIT Revyy 2015 UIT. Viitattu 19.5.2015 Marraskuussa 2020 ilmoitettiin, että Kurri lähtee Kokoomuksen ehdokkaaksi seuraavan vuoden Kuntavaaleihin Espoossa.Vanessa Kurri kuntavaaliehdokkaaksi Hän sai vaaleissa 884 ääntä ja tuli valituksi valtuutetuksi.Vanessa Kurri Vanessa Forsman alkoi seurustella jääkiekkoilija Jari Kurrin kanssa vuonna 2000. He avioituivat 17. heinäkuuta 2004 Porvoon tuomiokirkossa. Heillä on neljä yhteistä lasta. Kurrit asuvat Espoossa. == Lähteet == Luokka:Suomalaiset mallit Luokka:Miss Suomi -kilpailun voittajat Luokka:Vuonna 1977 syntyneet Luokka:Elävät henkilöt Luokka:Kansallisen Kokoomuksen poliitikot Luokka:Länsi-Uudenmaan aluevaltuutetut Luokka:Nykyiset Espoon kaupunginvaltuutetut
Peter Bonerz

thumb|Peter Bonerz Peter Bonerz (s. 6. elokuuta 1938 New Hampshire) on yhdysvaltalainen näyttelijä ja ohjaaja. Hän on näytellyt muun muassa hammaslääkäriä The Bob Newhart Showssa sekä psykiatria Sekobileet elokuvassa vuonna 1980. Hän on myös ohjannut useita jaksoja eri sarjoihin kuten Frendeihin, Alfiin, sekä Sisko ja sen siskoon. ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset televisio-ohjaajat Luokka:Vuonna 1938 syntyneet Luokka:Elävät henkilöt
Ingrid Kristiansen

Ingrid Kristiansen (o.s. Christensen, s. 21. maaliskuuta 1956 Trondheim) on norjalainen entinen kestävyysjuoksija. Kristiansenin ensimmäinen arvokisamitali oli Sittardin MM-kilpailuissa 1980, jolloin hän voitti pronssia 3 000 metrin juoksussa ajalla 8.58,80. Ateenan EM-kilpailuissa 1982 hän sijoittui maratonjuoksussa kolmanneksi. Kristiansen voitti Lontoon maratonin 1984. Samana vuonna hän teki 28. kesäkuuta uuden maailmanennätyksen 5 000 metrin juoksussa ajalla 14.58,89 ollen samalla ensimmäinen nainen, joka alitti 15 minuutin haamurajan. Vuonna 1985 hän voitti jälleen Lontoon maratonin ja teki kaksi maailmanennätystä. 27. heinäkuuta hän alitti ensimmäisenä naisena 31 minuutin haamurajan 10 000 metrin juoksussa ajallaan 30.59,42 ja 21. lokakuuta hän juoksi maratonilla ajan 2.21.06, joka pysyi maailmanennätyksenä lähes 13 vuotta. 1986 Kristiansen voitti Stuttgartin EM-kisoissa 10 000 metrin juoksun. Samana vuonna hän voitti Bostonin ja Chicagon maratonit, juoksi 5. heinäkuuta 10 000 metrin uuden maailmanennätyksen 30.13,74 ja teki 5. elokuuta 5 000 metrillä maailmanennätyksen ajallaan 14.37,33. Seuraavana vuonna hän voitti Lontoon maratonin lisäksi 10 000 metrin juoksun maailmanmestaruuden Rooman MM-kisoissa. Hän voitti 1988 Lontoon maratonin neljännen kerran sekä maastojuoksun maailmanmestaruuden. 1989 hän voitti Bostonin ja New Yorkin maratonit sekä teki uuden maailmanennätyksen puolimaratonilla ajallaan 1.08.31. Hän voitti urallaan yhteensä 24 henkilökohtaista Norjan mestaruutta. Kristiansen harrasti myös maastohiihtoa. Hän voitti nuorten Euroopan mestaruuden hiihdossa 1974 ja on voittanut kahdeksan Norjan mestaruutta viestihiihdossa. Tästä hyvästä hänet palkittiin 1990 Egebergs Ærespris -palkinnolla, joka myönnetään useammassa kuin yhdessä lajissa menestyneille urheilijoille. Nykyisin Kristiansen toimii Kansainvälisen yleisurheiluliiton maasto- ja maantiejuoksukomiteassa sekä Norjan juoksijayhdistyksen varapuheenjohtajana. == Lähteet == Luokka:Norjalaiset kestävyysjuoksijat Luokka:Norjalaiset maastohiihtäjät Luokka:Vuonna 1956 syntyneet Luokka:Elävät henkilöt
Tynnyrinala

Tynnyrinala on vanha pinta-alamitta, joka on ollut käytössä Pohjoismaissa. Alkujaan tynnyrinala oli peltoala, jolle kylvettiin tynnyrillinen viljaa. Vuonna 1633 tynnyrinala määriteltiin maanmittaustarpeiden vuoksi 13 263 neliökyynäräksi, mutta vuoteen 1688 mennessä mitta oli vakiintunut 56 000 neliöjalaksi, joka vastasi 14 000 neliökyynärää eli noin 0,49 hehtaaria (4 940 m²). Arkisemmissa yhteyksissä tynnyrinala määriteltiin siten, että se oli 32 kapanalaa. ==Katso myös== *Auranala *Vanhat suomalaiset mittayksiköt ==Lähteet== *Virtuaaliyliopisto, mitat * Luokka:Pinta-alayksiköt Luokka:Pellot Luokka:Maatalouden historia
Ponnekaasu

Ponnekaasu on suihkepulloissa käytettävä kaasu, jonka avulla sisältö saadaan ulos pullosta aerosolina tai kaasuna. Aerosoli on pullossa paineen alaisena. Ponnekaasun kiehumispiste normaali-ilmanpaineessa on yleensä hieman alempi kuin huoneenlämpötila, ja se on siksi pullossa kahtena faasina: osaksi kaasuna mutta pullossa vaikuttavan paineen vuoksi suurimmaksi osaksi nesteenä. Keveytensä vuoksi kaasu on pullon yläosassa ja neste pohjalla. Aine, jota halutaan sumuttaa, on yleensä liuenneena ponneaineeseen. Ponnekaasu toimii siten, että aerosoliventtiilin avautuessa ylipaineessa oleva kaasu työntää aineen ulos pullosta. Kaasun paine pullon yläosassa pysyy koko ajan vakiona, koska poistunutta aerosolia vastaava määrä nestettä höyrystyy. Kuumentuessaan nestemäinen ponneaine pyrkii kaasuuntumaan voimakkaasti. Koska lämpötilan noustessa tarvitaan yhä korkeampi paine aerosolin pitämiseksi nesteenä, kuumennetun ponneaineen kaasun paine voi ylittää säiliön kestävyyden. Siksi aerosolipullo voi räjähtää, jos sitä kuumennetaan. Ennen aerosolipulloissa käytettiin ponnekaasuna CFC-yhdisteitä, joiden todettiin aiheuttavan otsonikatoa. Tämän takia CFC-yhdisteiden käyttö ponnekaasuna kiellettiin useimmissa maissa. Nykyisin yleinen ponnekaasu on propaanin ja butaanin seos, joka ei tuhoa ilmakehää. Propaani ja butaani ovat kumpikin helposti syttyviä aineita, minkä vuoksi esimerkiksi spraymaalit ovat erittäin tulenarkoja. Luokka:Kosmetiikka Luokka:Elintarvikelisäaineet
Symbolic

Symbolic on Death-yhtyeen kuudes studioalbumi, joka julkaistiin vuonna 1995. Symbolic on sävellyksiltään progressiivinen ja materiaali on soitettu erittäin teknisesti. Sävellystyö on jonkin verran suoraviivaisempaa ja vähemmän kokeellista kuin edeltäjällä Individual Thought Patternsilla, albumin ollen myös Deathin sen astisista albumeista melodisin. Kappaleiden keskipituus on kasvanut jokaisen Death-albumin myötä: Humanilla ja Individual Thought Patternsilla kappaleiden keskimääräinen kesto oli noin neljä minuuttia Symbolicin keskiarvon ollessa yli viisi minuuttia. Symbolicin introspektiivinen ja ahdistuneisuutta huokuva lyriikka on Deathin siihen astisista albumeista filosofisinta ja runollisinta, joka tukee albumin melodista ja kompleksia sävellystyötä. Genrelle suuntaviivoja luoneena laulajana Schuldiner myös artikuloi selvemmin kuin koskaan, vaikka albumilla kuuluukin viisikymmentä minuuttia Deathin (ja death metalin) tavaramerkiksi muodostunutta raakaa murinaa. "Empty Words" julkaistiin singlenä. Deathille ominaiseen tyyliin tämän albumin kappaleista ei tehty videoita. Chuck Schuldiner kyllästyi levy-yhtiö Sonyn toimintaan ja vaihtoi ennen Symbolicin julkaisua levy-yhtiötä. Uusi jakelija oli riippumaton hollantilainen levy- yhtiö Roadrunner Records. == Kappaleet == # # # # # # # # # == Kokoonpano == * Chuck Schuldiner – kitara, laulu, apulaistuottaja * Gene Hoglan – rummut * Bobby Koelble – kitara * Kelly Conlon – basso ;Muut * Jim Morris – tuottaja, äänittäjä * Chuck Schuldiner – apulaistuottaja * George Marino – masterointi * Patricia Mooney – konseptisuunnittelu == Aiheesta muualla == *Albumin sanoitukset * * Symbolic Symbolic
Jessica Sutta

Jessica Lynn Sutta (s. 15. toukokuuta 1982 Miami, Florida) on yhdysvaltalainen tanssija, laulaja ja näyttelijä, joka on tunnettu lähinnä The Pussycat Dolls -yhtyeen laulaja-tanssijana. Hän kuului kuuden naisen yhtyeeseen vuosina 2003–2010. Suttan isä on venäläisiä ja puolalaisia sukujuuria omaava juutalainen ja äiti taas japanilaista ja irlantilaista syntyperää. Hän aloitti tanssitunnit kolmevuotiaana ja 14-vuotiaana hän meni New World School of the Arts -kouluun opiskelemaan tanssia. Loukattuaan molemmat polvensa hän siirtyi teatterin pariin, mutta jatkoi lopulta tanssimista. Vuonna 1999 Sutta liittyi Miami Heat -tanssiryhmään ja pääsi kapteeniksi vuonna 2001. Hänellä oli pieni rooli ruotsalaisessa saippuasarjassa Ocean Ave, jota kuvattiin Floridassa. Lisäksi hän esiintyi romanttisessa musikaalielokuvassa From Justin to Kelly vuonna 2003 sekä vuonna 2001 elokuvassa Bully. Vuonna 2002 Sutta muutti Los Angelesiin ja teki yksittäisiä keikkoja tanssijana. Hän esiintyi muun muassa Will Smithin, Beyoncén, Craig Davidin ja Gloria Estefanin musiikkivideoissa. Koreografi Robin Antin löysi hänet ja antoi hänelle paikan Pussycat Dolls -yhtyeessä vuonna 2002. Hänellä on muiden jäsenten tapaan sopimus Interscope- levy-yhtiön kanssa. Sutta erosi yhtyeestä vuonna 2010, samoihin aikoihin kuin kolme muuta jäsentä, Ashley Roberts, Kimberly Wyatt ja Melody Thornton. Omien sanojensa mukaan hänelle sattui keikalla onnettomuus, jossa hänen kylkiluunsa murtui. Sutta kertoi tehneensä tuolloin lopullisen päätöksen lähteä Pussycat Dollseista. Yhtye hajosi kolmen muun jäsenen sekä päävokalistin Nicole Scherzingerin erimielisyyksiin, ja myös Sutta jätti yhtyeen osittain tästä syystä. The Pussycat Dolls saavutti maailmanlaajuisen menestyksen hittialbumeillaan PCD (2005) ja Doll Domination (2008). Sutta on tehnyt yhteistyötä Paul Van Dykin kanssa. Hän toimi vokalistina Van Dykin kappaleessa "White Lies". Lähdettyään Pussycat Dollsista Sutta aloitti soolouran ja julkaisi vuonna 2014 debyyttialbuminsa Feline Resurrection. Hänen julkaisemansa single "Show Me" saavutti ykkössijan Billboardin Hot Dance Charts -listalla Yhdysvalloissa. Sutta julkaisi vuonna 2017 ensimmäisen virallisen studioalbuminsa I Say Yes. ==Aiheesta muualla== * * Pussycat Dolls Virallinen sivusto Luokka:Yhdysvaltalaiset laulajat Luokka:Yhdysvaltalaiset tanssijat Luokka:Vuonna 1982 syntyneet Luokka:Elävät henkilöt
Kaivola

Kaivola voi tarkoittaa ainakin seuraavia: ==Paikannimenä== * Kaivola, kylä Laitilassa * Kaivola, kylä Naantalissa * Kaivola, kylä Salon Perttelissä * Kaivola, kylä Uudessakaupungissa ==Suomalaisena sukunimenä== * Antti Kaivola (1902–1958), metsänhoitaja, virkamies ja järjestövaikuttaja, metsäneuvos * Iisakki Kaivola (s. 1996), jääpalloilija * Inka Kaivola (s. 1999), jalkapalloilija * Martta Kaivola (o.s. Pekkanen, 1913–1990), kirjailija, Tauno Kaivolan puoliso * Oiva Kaivola (1910–1971), kunnallispoliitikko, Porin kaupunginjohtaja 1962–1970 * Tauno Kaivola (1912–1995), laulaja ja pedagogi * Teppo Kaivola (1939–2019), koripalloilija. ;Entisenä sukunimenä * Päivi Heikinheimo (o.s. Kaivola, s. 1938), mezzosopraano, Martta ja Tauno Kaivolan tytär * Annikki Kaivola-Bregenhøj (o.s. Kaivola, s. 1939), folkloristi, professori. Luokka:Luettelot henkilöistä sukunimen mukaan
Rannankylä

Rannankylä voi tarkoittaa seuraavia paikkoja: * Rannankylä, kylä Alajärvellä ent. Lehtimäen kunnan alueella * Rannankylä, kylä Alavudella * Rannankylä, kylä Haapavedellä * Rannankylä, kylä Karviassa * Rannankylä, kylä Kurikassa * Rannankylä, kylä Kärsämäellä * Rannankylä, kylä Muuramessa * Rannankylä, kylä Nurmeksessa * Rannankylä, kylä Pyhäjärvellä * Rannankylä, kylä Rautavaaralla * Rannankylä, kylä Rautjärvellä * Rannankylä, kylä Sotkamossa * Rannankylä, kylä Sumiaisissa * Rannankylä, kylä Valtimolla * Rannankylä, kylä Viitasaarella * Rannankylä, kylä Äänekoskella. == Katso myös == * Rantakylä
Björkö

Björkö tarkoittaa seuraavia paikkoja: ==Suomessa== * Björkö, kylä Houtskarissa * Björkö, kylä Mustasaaressa * Björkö, kylä Kumlingessa * Björkö, kylä Paraisilla * Björkö, saari Finströmissä * Björkö, saari Föglössä * Björkö, saari ja rauhoitusalue Kirkkonummen ja Espoon välissä Espoonlahdessa * Björkö, saari Kumlingessa * Björkö, saari Lemlandissa * Björkö, saari Mustasaaressa ==Venäjällä (aiemmin Suomessa)== * Koivisto, ), kaupunki Venäjällä. == Ruotsissa == * Björkö, saari ja taajama Öckerön kunnassa * Björkö, saari Mälarenilla, kuuluisa viikinkiajan kauppapaikastaan * Björkön piiri, piiri Vetlandan kunnassa
Melody Thornton

Melody Thornton, tunnetaan myös nimillä Mel ja Baby Doll, (s. 28. syyskuuta 1984 Phoenix, Arizona) on yhdysvaltalainen laulaja-tanssija ja malli, joka kuului popyhtyeeseen The Pussycat Dolls. Hänen äitinsä on meksikolainen ja isänsä afroamerikkalainen. Hänellä on vanhempi sisko. Thornton on ollut myös taustalaulajana Christina Aguileralla. Thornton on äänityypiltään sopraano. Koe-esiintymisessä hänen tarvitsi ainoastaan laulaa, ja hänet hyväksyttiin saman tien The Pussycat Dolls -yhtyeeseen joulukuussa 2003. Yhtyeen muut jäsenet kutsuivat häntä "Baby Dolliksi", koska hän oli nuorin bändissä. Thornton lauloi ja tanssi kuuden naisen yhtyeessä kahdeksan vuotta, kunnes erosi vuonna 2010 riitaannuttuaan yhtyeen päävokalistin ja keulahahmon Nicole Scherzingerin kanssa. Yhtyeen kolme muuta laulajaa, Ashley Roberts, Kimberly Wyatt ja Jessica Sutta jättivät bändin myös osittain samoista syistä. Vanhempaa kaartia edustanut Carmit Bachar oli poistunut jo aiemmin. Yhtyeen viimeiseksi albumiksi jäi Doll Domination, josta tuli debyyttialbumi PCD:n tavoin listahitti niin Yhdysvalloissa kuin Euroopassa. Thornton siirtyi yhtyeestä soolouralle. Hän esiintyi Jason Derulon musiikkivideossa "Don't Wanna Go Home" vuonna 2011 ja on tehnyt yhteistyötä useiden muiden artistien kanssa. ==Diskografia== ===Singlet=== *Go Too Far (ft. Bow Wow) *True Love Lasts *Space Luokka:Yhdysvaltalaiset laulajat Luokka:Yhdysvaltalaiset laulaja- lauluntekijät Luokka:Yhdysvaltalaiset mallit Luokka:Yhdysvaltalaiset tanssijat Luokka:Vuonna 1984 syntyneet Luokka:Elävät henkilöt
Muumilaakson marraskuu

Muumilaakson marraskuu () on Tove Janssonin viimeinen romaanimuotoinen muumikirja. Se julkaistiin vuonna 1970. Kirjan jälkeen Jansson kirjoitti vielä muumiaiheisia kuvakirjoja. Muumilaakson marraskuu on julkaistu vuonna 2007 myös WSOY:n kustantamana suomenkielisenä äänikirjana, jossa lukijana toimii Kari Paju. Koska useimpien muumikirjojen suomentaja Laila Järvinen kuoli ennen teoksen julkaisua vuonna 1969, tämän kirjan suomensi Kaarina Helakisa. Kirjan kaikki alkuperäiset kuvituspiirrokset on talletettu Muumimuseoon. == Tarina muualla == Taidegraafikko Tuulikki Pietilä on tehnyt kirjaan perustuvat kolmiulotteiset muumikuvaelmat Nuuskamuikkusen teltalla (1978), Yksinäiset vieraat (1983) ja Yksinäiset vieraat -triptyykki (1983). Triptyykki sisältää osat Vilijonkka pakenee, Mymmeli ja homssu Tuhto sekä Ruttuvaari kohtaa esi- isän. Myös nämä kuvaelmat kuuluvat tamperelaisen Muumilaakso-museon kokoelmaan. == Lähteet == ==Aiheesta muualla== * Muumitalo-wikin artikkeli Luokka:Muumikirjat Luokka:Vuoden 1970 kirjat
Kankaanpää (täsmennyssivu)

Kankaanpää tarkoittaa seuraavia: == Paikkoja == * Kankaanpää, kaupunki Satakunnassa * Kankaanpää, kylä Alahärmässä * Kankaanpää, kylä Haapajärvellä * Kankaanpää, kylä Seinäjoen Peräseinäjoella * Kankaanpää, kylä Säkylässä. == Henkilöitä == * Ari Kankaanpää, kitaristi * Eino Kankaanpää (1914–1974), pankinjohtaja ja Keskustapuolueen kansanedustaja * Hannu Kankaanpää (s. 1954), kirjailija * Jaakko Kankaanpää (s. 1962), kirjallisuuden suomentaja * Kari Kankaanpää, lavastussuunnittelija * Katja Kankaanpää (ent. Kalliokoski, s. 1981), vapaaottelija * Matti Kankaanpää (1927–2021), Valmetin toimitusjohtaja * Matti J. Kankaanpää (1943–2017), tietokirjailija ja sukututkija * Mika Kankaanpää (s. 1967), koripalloilija * Mikko Kankaanpää (s. 1987), keihäänheittäjä * Rami Kankaanpää (s. 2001), kiekonheittäjä * Sakarias Kankaanpää (1880–1938), neuvostoliitonsuomalainen kirjailija * Tapio Kankaanpää (s. 1985), teatteriohjaaja, käsikirjoittaja ja taikuri * Teijo Kankaanpää (s. 1975), pesäpalloilija * Tero Kankaanpää (s. 1980), Isonkyrön kunnanjohtaja * Tiina Kankaanpää (s. 1976), kiekonheittäjä * Timo Kankaanpää (s. 1991), salibandyn pelaaja * Toni Kankaanpää (s. 1984), lentopalloilija * Väinö Kankaanpää (1879–1963) eläinlääketieteen tohtori. === Kuvitteellisia henkilöitä === * Elias Kankaanpää, punakaartilainen Väinö Linnan kirjasarjassa Täällä Pohjantähden alla * Kustaa Kankaanpää, torppari ja punakaartilainen Väinö Linnan kirjasarjassa Täällä Pohjantähden alla. Luokka:Luettelot henkilöistä sukunimen mukaan
Sixtus II

Sixtus II (n. 215–6. elokuuta 258)The Book of Saints: 517 oli paavina 30. elokuuta 257 – 6. elokuuta 258.Hanska 2005: 317 Hän koki marttyyrikuoleman Rooman keisarin Valerianuksen vainoissa. Liber Pontificalisin mukaan Sixtus oli syntyjään kreikkalainen. Hän korjasi Afrikan ja Idän kirkkojen välit, jotka hänen edeltäjänsä Stefanus I oli saanut katkeamaan. Keisari Valerianuksen vainojen aikaan menettivät monet papit ja piispat henkensä. Sixtus II oli ensimmäisiä uhreja. Hänet pidätettiin hänen ollessaan toimittamassa messua katakombissa, josta hänet raahattiin oikeuteen ja teloitettiin 6. elokuuta 258.Hanska 2005: 27. ==Lähteet== * * ===Viitteet=== Luokka:Paavit Luokka:Kristityt marttyyrit Luokka:Rooman valtakunnan teloittamat Luokka:Syntymävuosi tuntematon Luokka:Vuonna 258 kuolleet
XLR-liitin

pienoiskuva|Naaras XLR-liitin 90 asteen kulmalla XLR on erityisesti äänitekniikassa käytetty liitin, jossa on 3–7 napaa. Äänitekniikassa käytetään useimmiten kolminapaista mallia muun muassa mikrofonien kytkemiseen äänipöytään sekä laitteiden välisiin kytkentöihin, kuten äänipöydän kytkemiseen päätevahvistimiin. Kolminapaisena XLR-liitin mahdollistaa balansoidun kytkennän. ==Kytkentä== Esimerkiksi Suomessa käytetty 3-napaisten johtojen kytkentätapa on seuraava: * 1. napa: maa (kaapelin vaippa) * 2. napa: + vaihe (kuuma) * 3. napa: − vastavaihe (kylmä) Liittimen keskinastan ollessa alhaalla, numerointi menee seuraavasti: * Naarasliittimen vasen reikä on 2, oikea 1 ja keskellä 3 * Urosliittimen vasen pinni on 1, oikea 2 ja keskellä 3 Johdon on oltava kytketty samaan napaan molemmista päistä. Jos 2. ja 3. napa on kytketty ristiin, johto toimii vaiheenkääntäjänä. ==Lisätietoja== Valotekniikassa yleisesti käytössä olevan DMX-standardin mukaiset liittimet ovat viisinapaisia XLR-liittimiä. DMX-linjan rakentamiseen voidaan käyttää myös kolmi- neli- tai kuusinapaisia XLR-liittimiä. Kolminapaisessa kulkee pelkkä DMX-signaali, neli- ja kuusinapaisissa voidaan signaalin lisäksi kuljettaa myös virtaa. ==Katso myös== * Speakon-liitin * Jakkiliitin * RCA- liitin * Naparuuvi Luokka:Sähköliittimet Luokka:Äänentoistotekniikka Luokka:Seulonnan keskeiset artikkelit
Tukioppilastoiminta

Tukioppilastoiminta eli tukaritoiminta on lähinnä peruskoulun luokilla 7–9 toimiva vertaistukeen perustuva järjestelmä. Tukioppilas auttaa muita oppilaita, yleensä kouluun uusina tulevia oppilaita, ja haluaa toimia vapaaehtoisesti kouluyhteisön hyväksi. Heitä kouluttaa Mannerheimin lastensuojeluliitto. Koulussa toiminnasta vastaa joku koulussa työskentelevistä aikuisista, esimerkiksi opettaja. Suurin osa tukioppilastoiminnasta on tukioppilaan ja uuden oppilaan välisiä keskusteluja ja yhteistä toimintaa, esimerkiksi pelejä ja leikkejä. Tukioppilas edistää myös omalta osaltaan hyvien ihmissuhteiden syntymistä. Hän pyrkii edistämään myös kouluviihtyvyyden, yhteisvastuun sekä kannustavan ja turvallisen kouluilmapiirin syntyä. Tukioppilastoiminnan aloitti Suomessa vuonna 1972 Mannerheimin Lastensuojeluliitto. Tukioppilastoimintaa on lähes 90 prosentissa peruskoulun yläluokkien kouluista. Ylemmissä oppilaitoksissa, kuten lukioissa, ammattioppilaitoksissa ja yliopistoissa, tukioppilastoiminta tunnetaan nimellä tutortoiminta. ==Lähteet== * * ==Viitteet== ==Aiheesta muualla== * MLL:n tukioppilassivut Luokka:Peruskoulu Luokka:Mannerheimin Lastensuojeluliitto
Metsäkylä

Metsäkylä tarkoittaa seuraavia: * metsäkylä, peltomuotoon perustuva kylätyyppi * Metsäkylä, Kouvola * Metsäkylä, Hamina * Metsäkylä, Hauho * Metsäkylä, Huittinen * Metsäkylä, Hyrynsalmi * Metsäkylä, Iitti * Metsäkylä, Impilahti * Metsäkylä, Kouvola * Metsäkylä, Kurikka * Metsäkylä, Kotka * Metsäkylä, Lapua * Metsäkylä, Mäntsälä * Metsäkylä, Mäntyharju * Metsäkylä, Nastola * Metsäkylä, Nurmijärvi * Metsäkylä, Perniö * Metsäkylä, Pornainen * Metsäkylä, Porvoo * Metsäkylä, Pyhtää * Metsäkylä, Rautjärvi * Metsäkylä, Ristiina * Metsäkylä, Taivalkoski * Metsäkylä, Tuusula * Metsäkylä, Vehkalahti * Metsäkylä, Vihti * Metsäkylä, Ylöjärvi * Metsäkylä (Молодёжное), Kurortin piiri, Pietari * Metsäkylä, Viipuri * Metsäkylä, rautatieasema Liimatta–Tyrisevä-radalla. * Metsäkylä (), Turjan piiri, Murmanskin alue
Haakon (Norjan kruununprinssi)

Prinssi Haakon (koko nimeltään Haakon Magnus, s. 20. heinäkuuta 1973 Oslo) on Norjan kruununprinssi. Hän on kuningas Harald V:n ja kuningatar Sonjan toinen lapsi. Prinssi Haakonilla on isosisko, prinsessa Märtha Louise (s. 1971). Haakonin ja Märtha Louisen syntyessä Norjassa oli voimassa perustuslaki, jonka mukaan kruunun voi periä vain miespuolinen henkilö. Tästä syystä kruununperilliseksi määräytyi sisaruksista nuorempi, prinssi Haakon. Lakia muutettiin 1990, ja nykyään kruunun perii ensimmäinen lapsi. Päätös kuitenkin koskee vasta seuraavaa sukupolvea. == Avioliitto ja lapset == Prinssi Haakon avioitui Mette-Marit Tjessem Høibyn (nykyään prinsessa Mette-Marit) kanssa 25. elokuuta 2001. Heidän seurustelunsa synnytti alkuaikoina suurta kohua. Mette- Marit oli yksinhuoltaja ja oli liikkunut nuorempana sellaisten henkilöiden seurassa, joita poliisi pitää pikkurikollisina. Mette-Marit synnytti pariskunnan ensimmäisen yhteisen lapsen, prinsessa Ingrid Alexandran, 21. tammikuuta 2004 Oslossa. Prinsessa Ingrid on kruununperimysjärjestyksessä toinen isänsä jälkeen. Haakonin ja Mette-Maritin toinen lapsi Sverre Magnus syntyi 3. joulukuuta 2005. Haakon on myös Mette-Maritin Marius-pojan (s. 13. tammikuuta 1997) isäpuoli. Coat of Arms of His Royal Highness the Crown Prince of Norway.svg Royal Monogram of Prince Haakon of Norway.svg|Kruununprinssi Haakonin monogrammi. Crown Prince Haakon of Norway 2010-09-06 001.jpg|Haakon vuonna 2010. HRH Haakon & Mette-Marit of Norway 2013 001.jpg|Mette-Marit ja Haakon vuonna 2013. == Lähteet == == Aiheesta muualla == Luokka:Kruununperijät Luokka:Prinssit Luokka:Norjan kuninkaalliset Luokka:Vuonna 1973 syntyneet Luokka:Elävät henkilöt
Barbi

Barbi voi tarkoittaa: *Barbie-nukkea *karppeihin kuuluvaa barbien (Barbinae) alaheimoa ja siihen kuuluvaa barbien (Barbus) sukua ja sen nimikkolajia barbia (Barbus barbus).
Dionysius (paavi)

Pyhä Dionysius (k. 26. joulukuuta 268) oli paavina 22. heinäkuuta 259 – 26. joulukuuta 268. Hänen tarkkaa syntymäpaikkaansa ei tiedetä, mutta se saattoi olla Kreikka. Dionysius valittiin paaviksi keisari Valerianuksen vainojen loppukaudella. Dionysiuksen tehtäväksi lankesi Rooman kirkon nostaminen takaisin jaloilleen sitä koetelleiden sisäisten ristiriitojen jälkeen. Dionysius lähetti suuria summia Kappadokian kirkoille, jotka olivat vaurioituneet pahoin goottien hyökkäyksissä. Dionysius oli ensimmäinen paavi, joka ei kokenut marttyyrikuolemaa. ==Lähteet== Luokka:Paavit Luokka:Syntymävuosi tuntematon Luokka:Vuonna 268 kuolleet
Letizia (Espanjan kuningatar)

Kuningatar Letizia (syntymänimeltään Letizia Ortiz Rocasolano, s. 15. syyskuuta 1972 Oviedo) on Espanjan kuninkaan Felipe VI:n puoliso ja täten Espanjan kuningatar. == Tausta == Letizia Ortiz Rocasolano syntyi Jesús Ortiz Álvarezin ja Paloma Rocasolanon vanhimpana lapsena. Hänellä on kaksi nuorempaa sisarta, Erika ja Thelma. Ortiz Rocasolano nousi julkisuuteen toimimalla Televisión Españolan uutistoimittajana. Hän avioitui ensimmäisen kerran Alonso Guerrero y Pérezin kanssa 7. elokuuta 1998. Avioliitto päättyi kuitenkin eroon jo vuonna 1999. == Avioituminen kuningasperheeseen == Felipe ja Letizia Ortiz Rocasolano ilmoittivat kihlauksestaan 1. marraskuuta 2003. He avioituivat 22. toukokuuta 2004. Koska Ortiz Rocasolanon ensimmäinen avioliitto solmittiin siviiliseremoniassa, katolinen kirkko suostui vihkimään Felipen ja Ortiz Rocasolanon. Letizialla ja Felipellä on kaksi tytärtä, Leonor (s. 31. lokakuuta 2005) ja Sofía (s. 29. huhtikuuta 2007). Miehensä Felipen noustua Espanjan kuninkaaksi Letiziasta tuli Espanjan historian ensimmäinen aateliton nainen, joka nousi maan kuningattareksi. == Lähteet == == Aiheesta muualla == * Letizia Espanjan kuningasperheen sivustolla Luokka:Espanjan kuninkaalliset Luokka:Espanjalaiset toimittajat Luokka:Vuonna 1972 syntyneet Luokka:Elävät henkilöt
Avery John

Avery John (s. 18. kesäkuuta 1975 Point Fortin) on trinidadtobagolainen jalkapalloilija. Puolustajana pelannut John edusti vuodesta 2004 yhdysvaltalaista New England Revolutionia. Hän on pelannut Irlannissa Shelbournessa, Bohemians FC:ssa ja Longford Townissa. Johnin ensimmäinen maaottelu oli 28. heinäkuuta 1996 Hondurasia vastaan. Hän oli mukana vuoden 2006 MM-kisoissa, jossa pelasi kahdessa ottelussa; toiseen alkulohko-otteluun hän ei päässyt pelikiellon vuoksi saatuaan ensimmäisessä ottelussa Ruotsia vastaan kaksi varoitusta. Hän on pelannut 59 maaottelua (tilanne 20. kesäkuuta 2006). http://fifaworldcup.yahoo.com/06/en/w/player/158221_JOHN_Avery.html == Lähteet == Luokka:Trinidadtobagolaiset jalkapalloilijat Luokka:Vuonna 1975 syntyneet Luokka:Elävät henkilöt
RMS

RMS voi tarkoittaa ainakin seuraavia asioita: * RMS, neliöllinen keskiarvo, (englannin sanoista root mean square), matemaattinen käsite ** RMS-arvo eli tehollisarvo, sähkötekniikan käsite * The RMS, oululainen yhtye * RMS, Republik Maluku Selatan, Etelä-Molukkien tasavalta, entinen tunnustamaton valtio Indonesiassa ja nykyinen pakolaishallitus * RMS, Richard M. Stallman (s. 1953), käyttäjätunnukseltaan rms, vapaiden tietokoneohjelmistojen liikkeen vaikuttaja ja ohjelmistokehittäjä * RMS, Record Management Services OpenVMS- käyttöjärjestelmässä tiedostojen ja tietueiden hallintajärjestelmä * RMS, Railway Mail Service, Yhdysvalloissa 1920-luvulle saakka toiminut rautatiepostipalvelu * RMS, Royal Mail Ship tai Royal Mail Steamer, Ison- Britannian postilaitoksen postia kuljettavien alusten nimen etuliite * RMS, Royal Media Services, kenialainen televisio- ja radioasemia operoiva yritys * RMS, Royal Meteorological Society, kansainvälinen meteorologiasta kiinnostuneiden yhdistys * Royal Society of Miniature Painters Sculptors and Gravers, lyhyemmin Royal Miniatures Society, RMS, pienoismuotokuvamaalareiden yhdistys * RMS, Rakenteiden Mekaniikan Seura.
Rosa

Rosa tarkoittaa seuraavia: * Rosa, naisen nimi * Rosa, helsinkiläinen poprock- yhtye * ruusut (Rosa), ruusukasveihin kuuluva suku * 223 Rosa, asteroidi. ==Sukunimenä== Rosa on seuraavien henkilöiden sukunimi: * Alessandro Rosa Vieira, Falcão (s. 1977), brasilialainen futsalpelaaja ja jalkapalloilija * Ana Rosa (s. 1942), brasilialainen näyttelijä * António Chagas Rosa (s. 1960), portugalilainen säveltäjä * Antonio Santarsiero Rosa (s. 1951), italialais- perulainen katolinen piispa * Chiara Rosa (s. 1983), italialainen kuulantyöntäjä * Domenica de Rosa, Elly Griffiths (s. 1963), englantilainen kirjailija * Don Rosa (s. 1951), yhdysvaltalainen sarjakuvataiteilija * Edvaldo Alves de Santa Rosa, Dida, (1934-2002), brasilialainen jalkapalloilija * Emilia Rosa (s. 2000), suomalainen näyttelijä * Francisco Martínez de la Rosa (1787–1862), espanjalainen näytelmäkirjailija, runoilija ja poliitikko * Frederico Rosa (1957–2019), portugalilainen jalkapalloilija * João Guimarães Rosa (1908-1967), brasilialainen kirjailija * Manlio Di Rosa (1914-1989), italialainen miekkailija, olympiavoittaja ja maailmanmestari * Marco Rosa (s. 1982), kanadalainen jääkiekkoilija * Nelson de la Rosa (1968-2006), dominikaanilainen lyhytkasvuinen näyttelijä * Paulo Sergio Rosa, "Viola" (s. 1969), brasilialainen jalkapalloilija * Pavel Rosa (s. 1977), tšekkiläinen jääkiekkoilija * Pedro de la Rosa (s. 1971), espanjalainen Formula 1 -kuljettaja * Salvator Rosa (1615-1673), italialainen taidemaalari, runoilija ja taidegraafikko. * Thaisa de Moraes Rosa Moreno (s. 1988), brasilialainen jalkapalloilija. Luokka:Luettelot henkilöistä sukunimen mukaan
Gekko

Gekko voi tarkoittaa ainakin seuraavia: * gekot, matelijaheimo * Gekko, taideteos Kampin metroasemalla * Gekko, Reijo Mäen kirja * Nakajima J1N Gekko, Japanin toisessa maailmansodassa käyttämä hävittäjä
Marvin Andrews

Marvin Andrews (s. 22. joulukuuta 1975 San Juan) on trinidadtobagolainen jalkapalloilija. Hän pelasi puolustajana. Andrews aloitti uransa Trinidadissa San Juan Jablotehissa ja Carib FC:ssa. Vuonna 1997 hän muutti Skotlantiin ja Raith Roversin joukkueeseen. Kolmen kauden jälkeen Andrews siirtyi toiseen skottiseuraan, Livingstoniin 50 000 punnan summalla 28. syyskuuta 2000. Andrews nimettiin Raith Roversin Vuoden pelaajaksi kauden 1999–2000 jälkeen ja sama tapahtui Livingstonissa kaudella 2003–2004. Hän oli 14. maaliskuuta 2004 voittamassa Skotlannin cup-mestaruutta, seuran ensimmäistä. Vuonna 2004 hän siirtyi Rangersiin ja oli voittamassa Skotlannin liigamestaruutta kauden päätteeksi. Hänet myös valittiin Rangersin kauden pelaajaksi. Andrewsin ensimmäinen maaottelu oli 21. maaliskuuta 1996 Kolumbiaa vastaan. Hän kuului vuoden 2006 MM-kisajoukkueeseen mutta ei pelannut kisoissa yhtään ottelua. Andrews on pelannut 98 maaottelua, joissa on tehnyt 10 maalia (tilanne 20. kesäkuuta 2006). http://fifaworldcup.yahoo.com/06/en/w/player/158208_ANDREWS_Marvin.html == Lähteet == Luokka:Trinidadtobagolaiset jalkapalloilijat Luokka:Vuonna 1975 syntyneet Luokka:Elävät henkilöt